title: Komisjoni rakendusmäärus (EL) 2018/1851, 21. november 2018, millega registreeritakse kaitstud päritolunimetuste ja kaitstud geograafiliste tähiste registris nimetus („Bayrisch Blockmalz“ / „Bayrischer Blockmalz“ / „Echt Bayrisch Blockmalz“ / „Aecht Bayrischer Blockmalz“ (KGT))

text:
                  28.11.2018

                  ET

                  Euroopa Liidu Teataja

                  L 302/5

         KOMISJONI RAKENDUSMÄÄRUS (EL) 2018/1851,
         21. november 2018,
         millega registreeritakse kaitstud päritolunimetuste ja kaitstud geograafiliste tähiste registris nimetus („Bayrisch Blockmalz“ / „Bayrischer Blockmalz“ / „Echt Bayrisch Blockmalz“ / „Aecht Bayrischer Blockmalz“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 15 lõiget 1 ja artikli 52 lõiget 2,
         ning arvestades järgmist:

                     (1)

                     Määruse (EL) nr 1151/2012 artikli 50 lõike 2 punkti a kohaselt esitatud Saksamaa taotlus registreerida nimetus „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ avaldati Euroopa Liidu Teatajas (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus registreerida.

                     (3)

                     Saksamaa ametiasutused teatasid e-kirjadega, mille komisjon sai 19. aprillil 2018 ja 21. juunil 2018„ et siseriikliku vastuväidete esitamise menetluse käigus leidis kinnitust, et nimetuse „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ registreerimine ohustaks täiesti identseid ja seda nime kandvaid tooteid, mida on õiguspäraselt turustatud rohkem kui viis aastat enne määruse (EL) nr 1151/2012 artikli 50 lõike 2 punktiga a ette nähtud avaldamise kuupäeva. Seetõttu taotles Saksamaa üleminekuaega kuni 31. detsembrini 2020 kõnealuse määruse artikli 15 lõike 1 mõistes tootjale Kalfany Süße Werbung GmbH & Co.KG, D-79336 Herbolzheim, kes on asutatud väljaspool toote „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ puhul määratletud geograafilist piirkonda ja kes on pidevalt ja õiguspäraselt rohkem kui viis aastat turustanud toodet müüginimega „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“.

                     (4)

                     Kuna ettevõtja Kalfany & Co.KG Süße Werbung GmbH, D-79336 Herbolzheim vastab määruse (EL) nr 1151/2012 artikli 15 lõikes 1 sätestatud üleminekuperioodi saamise nõuetele, et seaduslikult kasutada müüginimetust pärast selle registreerimist, tuleks talle näha ette üleminekuperiood kuni 31. detsembrini 2020 nimetuse „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ kasutamiseks.

                     (5)

                     Käesoleva määrusega ette nähtud meetmed on kooskõlas põllumajandustoodete kvaliteedipoliitika komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 XI lisas esitatud klassi 2.3 „leib, valikpagaritooted, koogid, kondiitritooted, küpsised ja muud pagaritooted“ kuuluva tootena (3).

            Artikkel 2
            Tootjal Kalfany & Co.KG Süße Werbung GmbH, D-79336 Herbolzheim lubatakse jätkata nimetuse „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (KGT) kasutamist kuni 31. detsembrini 2020.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. november 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 343, 14.12.2012, lk 1.

            (2)  ELT C 96, 14.3.2018, lk 38.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2017/2328, 14. detsember 2017, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Skalický rubín“ (KPN)

text:
               15.12.2017

               ET

               Euroopa Liidu Teataja

               L 333/28

         KOMISJONI RAKENDUSMÄÄRUS (EL) 2017/2328,
   14. detsember 2017,
   millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Skalický rubín“ (KPN)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
   ning arvestades järgmist:

               (1)

               Vastavalt määruse (EL) nr 1308/2013 artikli 97 lõigetele 2 ja 3 vaatas komisjon läbi Slovakkia taotluse registreerida nimetus „Skalický rubín“ ja see avaldati Euroopa Liidu Teatajas
                   (2).

               (2)

               Komisjonile ei esitatud ühtki määruse (EL) nr 1308/2013 artikli 98 kohast vastuväidet.

               (3)

               Vastavalt määruse (EL) nr 1308/2013 artiklile 99 tuleks võtta nimetus „Skalický rubín“ kaitse alla ja kanda see registrisse, millele on osutatud kõnealuse määruse artiklis 104.

               (4)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Skalický rubín“ (KPN) võetakse kaitse alla.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. detsember 2017

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT C 224, 13.7.2017, lk 9.


title: Komisjoni rakendusmäärus (EL) 2017/2331, 14. detsember 2017, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „La Clape“ (KPN)

text:
               15.12.2017

               ET

               Euroopa Liidu Teataja

               L 333/45

         KOMISJONI RAKENDUSMÄÄRUS (EL) 2017/2331,
   14. detsember 2017,
   millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „La Clape“ (KPN)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
   ning arvestades järgmist:

               (1)

               Vastavalt määruse (EL) nr 1308/2013 artikli 97 lõigetele 2 ja 3 vaatas komisjon läbi Prantsusmaa taotluse registreerida nimetus „La Clape“ ja see avaldati Euroopa Liidu Teatajas
                   (2).

               (2)

               Komisjonile ei esitatud ühtki määruse (EL) nr 1308/2013 artikli 98 kohast vastuväidet.

               (3)

               Vastavalt määruse (EL) nr 1308/2013 artiklile 99 tuleks võtta nimetus „La Clape“ kaitse alla ja kanda see registrisse, millele on osutatud kõnealuse määruse artiklis 104.

               (4)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „La Clape“ (KPN) võetakse kaitse alla.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. detsember 2017

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT C 259, 9.8.2017, lk 3.


title: Komisjoni rakendusmäärus (EL) 2017/2323, 17. november 2017, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Ternasco de Aragón“ (KGT)]

text:
               15.12.2017

               ET

               Euroopa Liidu Teataja

               L 333/8

         KOMISJONI RAKENDUSMÄÄRUS (EL) 2017/2323,
   17. november 2017,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Ternasco de Aragón“ (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Hispaania taotluse saada heakskiit komisjoni määrusega (EÜ) nr 1107/96 (2) (mida on muudetud komisjoni rakendusmäärusega (EL) nr 583/2013) (3) registreeritud kaitstud geograafilise tähise „Ternasco de Aragón“ spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (4).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Ternasco de Aragón“ (KGT) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. november 2017

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

      (3)  Komisjoni 18. juuni 2013. aasta rakendusmäärus (EL) nr 583/2013, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Ternasco de Aragón (KGT)] (ELT L 169, 21.6.2013, lk 37).

      (4)  ELT C 250, 1.8.2017, lk 24.


title: Nõukogu rakendusmäärus (EL) 2018/413, 16. märts 2018, millega rakendatakse määruse (EL) nr 356/2010 (millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias) artiklit 12

text:
               19.3.2018

               ET

               Euroopa Liidu Teataja

               L 75/1

         NÕUKOGU RAKENDUSMÄÄRUS (EL) 2018/413,
   16. märts 2018,
   millega rakendatakse määruse (EL) nr 356/2010 (millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias) artiklit 12
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 26. aprilli 2010. aasta määrust (EL) nr 356/2010, millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias, (1) eriti selle artiklit 12,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 26. aprillil 2010 vastu määruse (EL) nr 356/2010.

               (2)

               ÜRO Julgeolekunõukogu resolutsioonide 751 (1992) ja 1907 (2009) alusel loodud ÜRO Julgeolekunõukogu („ÜRO Julgeolekunõukogu“) komitee lisas 8. märtsil 2018 kaks isikut selliste isikute ja üksuste loetellu, kelle suhtes kohaldatakse piiravaid meetmeid.

               (3)

               Määruse (EL) nr 356/2010 I lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 356/2010 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. märts 2018

            Nõukogu nimel

            eesistuja

         E. ZAHARIEVA

      (1)  ELT L 105, 27.4.2010, lk 1.

      LISA
      Määruse (EL) nr 356/2010 I lisas esitatud loetellu lisatakse allpool loetletud isikud.
      I.   Isikud

                  16.

                  Ahmad Iman Ali (teise nimega: a) Sheikh Ahmed Iman Ali; b) Shaykh Ahmad Iman Ali; c) Ahmed Iman Ali; d) Abu Zinira)
                  Sünnikuupäev: a) umbes 1973; b) umbes 1974
                  Sünnikoht: Keenia
                  Kodakondsus: Keenia
                  ÜRO poolt loetellu kandmise kuupäev: 8. märts 2018
                  Muu teave: link Interpoli ja ÜRO Julgeolekunõukogu eriteate veebilehele: https://www.interpol.int/en/notice/search/un/
                  Ahmad Iman Ali kanti loetellu 8. märtsil 2018 vastavalt resolutsioonile 1844 (2008). Ahmad Iman Ali on tähtis Keenia al-Shabaabi komandör, kes on olnud rühmituse juht Keenias alates 2012. aastast. Ta juhib rühmituse Keenia haru tegevust ja korraldab pidevalt rünnakuid Somaalias AMISOMis osalevate Keenia vägede vastu, näiteks 2016. aasta jaanuaris Somaalias El Addes toimunud rünnaku AMISOMis osalevate Keenia vägede vastu. Ali vastutab ka Keenia valitsuse ja tsiviilisikute vastu suunatud al-Shabaabi propaganda eest, näiteks 2017. aasta juuli video eest, milles ta ähvardab Keenia julgeolekujõududes teenivaid moslemeid. Lisaks neile tegevustele on Ali mõnikord olnud ka al-Shabaabi värbaja, keskendudes vaestele noortele Nairobi slummides, ning Shabaabi jaoks rahaliste vahendite koguja, kes kasutab mošeesid, et ressursse koguda. Tema laiem eesmärk on destabiliseerida Keeniat ähvardustega, rünnakute kavandamise ja täideviimisega ning innustada noori moslemeid osalema võitluses Keenia julgeolekujõudude vastu.

                  17.

                  Abdifatah Abubakar Abdi (teise nimega: Musa Muhajir)
                  Sünniaeg: 15. aprill 1982
                  Sünnikoht: Somaalia
                  Kodakondsus: Somaalia
                  Aadress: a) Somaalia; b) Mombasa, Keenia
                  ÜRO poolt loetellu kandmise kuupäev: 8. märts 2018
                  Muu teave: link Interpoli ja ÜRO Julgeolekunõukogu eriteate veebilehele: https://www.interpol.int/en/notice/search/un/
                  Abdifatah Abubakar Abdi kanti loetellu 8. märtsil 2018 vastavalt resolutsioonile 1844 (2008). 2015. aastal lisati Abdifatah Abubakar Abdi Keenia valitsuse loetellu tagaotsitavate terroristide kohta, kes teadaolevalt või kahtluse kohaselt on al-Shabaabi liikmed. Keenia politsei andmetel värbab Abdi al-Shabaabile liikmeid, kes toetavad ÜRO Julgeolekunõukogu Somaaliat ja Eritread puudutavate sanktsioonide üksuste loetelus olevat al-Shabaabi Somaalia territooriumil, ning Abdi osaleb tegevuses, mis ohustab Somaalias rahu, julgeolekut või stabiilsust. Värvatute seas oli kolm naist, kelle Keenia politsei kinni pidas, kui nad üritasid ületada piiri ja minna Somaaliasse. Abdi on tagaotsitav seoses 2014. aasta juunis Keenias Mpeketonis toimunud mitmeid inimelusid nõudnud rünnakuga ning usutakse, et ta kavandab edasisi rünnakuid. Kuigi Abdi on võib-olla keskendunud tegevusele väljapool Somaaliat, siis teadaolevalt elab ta Somaalias ja värbab al-Shabaabile isikuid, kes kavatsevad ületada Keenia ja Somaalia vahelist piiri.


title: Komisjoni rakendusmäärus (EL) 2018/461, 20. märts 2018, millega antakse luba taksifoliinirikka ekstrakti kasutusala laiendamiseks uuendtoiduna Euroopa Parlamendi ja nõukogu määruse (EL) 2015/2283 alusel ja muudetakse komisjoni rakendusmäärust (EL) 2017/2470 (EMPs kohaldatav tekst )

text:
               21.3.2018

               ET

               Euroopa Liidu Teataja

               L 78/7

         KOMISJONI RAKENDUSMÄÄRUS (EL) 2018/461,
   20. märts 2018,
   millega antakse luba taksifoliinirikka ekstrakti kasutusala laiendamiseks uuendtoiduna Euroopa Parlamendi ja nõukogu määruse (EL) 2015/2283 alusel ja muudetakse komisjoni rakendusmäärust (EL) 2017/2470
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
   ning arvestades järgmist:

               (1)

               Määruses (EL) 2015/2283 on sätestatud, et liidus võib turule lasta ainult sellist uuendtoitu, mida on lubatud kasutada ja mis on lisatud liidu loetellu.

               (2)

               Määruse (EL) 2015/2283 artikli 8 kohaselt võeti vastu komisjoni rakendusmäärus (EL) 2017/2470, (2) millega kehtestatakse liidu uuendtoitude loetelu.

               (3)

               Määruse (EL) 2015/2283 artikli 12 kohaselt esitab komisjon uuendtoidu liidu turule laskmiseks loa andmist ja liidu loetelu uuendamist käsitleva rakendusakti eelnõu.

               (4)

               23. augustil 2010 esitas äriühing Ametis JSC Ühendkuningriigi pädevale asutusele taotluse lasta liidu turule dauuria lehise (Larix gmelinii (Rupr.) Rupr) puidust saadud taksifoliinirikas ekstrakt toidu uuendkoostisosana Euroopa Parlamendi ja nõukogu määruse (EÜ) nr 258/97 (3) artikli 1 lõike 2 punkti e tähenduses. Taotluses sooviti kasutada taksifoliinirikast ekstrakti üle 14 aasta vanuste inimeste toidulisandites ning üldelanikkonna, välja arvatud imikute, väikelaste ja kuni 9-aastaste laste mittealkohoolsetes jookides, jogurtis ja šokolaadist kondiitritoodetes.

               (5)

               13. detsembril 2016 võttis Euroopa Toiduohutusamet vastu teadusliku arvamuse „Scientific Opinion on the safety of taxifolin-rich extract as a novel food pursuant to Regulation (EC) No 258/97“ (4). Oma arvamuses jõudis toiduohutusamet järeldusele, et taksifoliinirikka ekstrakti kasutamine on kavandatud eesmärgil ja kogustes ohutu.

               (6)

               Komisjoni rakendusotsusega (EL) 2017/2079 (5) lubati kooskõlas määrusega (EÜ) nr 258/97 lasta dauuria lehise (Larix gmelinii (Rupr.) Rupr) puidust saadud taksifoliinirikas ekstrakt turule uuendtoiduna, mida kasutatakse üldelanikkonnale, välja arvatud imikud, väikelapsed, lapsed ja alla 14-aastased noorukid, ettenähtud toidulisandites.

               (7)

               Käesolevas rakendusmääruses käsitletakse muid kasutusviise ja koguseid, mille jaoks taotluse esitaja luba taotles. Enne täieliku kohaldamisala kohta lõpliku otsuse tegemist algatas komisjon täiendava hindamise, et tagada taksifoliinirikka ekstrakti ohutus ka siis, kui imikud, väikelapsed ja alla 9-aastased lapsed tarbivad seda muul kujul kui toidulisandites.

               (8)

               3. mail 2017 teavitati taotlejat komisjoni täiendavast taotlusest toiduohutusametile ja ta nõustus sellega. Sellega seoses soovis taotleja ühtlasi laiendada veelgi taksifoliinirikka ekstrakti kasutusala ja -tingimusi nii, et seda võiks kasutada uuendtoiduna üldelanikkonnale ettenähtud piimatoodetes, samuti soovis taotleja lisada uuendtoidu spetsifikatsioone hõlmavasse teabesse keemilise nimetuse, mida esialgne taotlus ei sisaldanud, kuid mida nimetati toiduohutusameti 2016. aasta arvamuses. Taotleja esitas kasutusala laiendamiseks toiduohutusametile täiendavat teavet.

               (9)

               28. juunil 2017 konsulteeris komisjon toiduohutusametiga, et amet teeks täiendava ohutushindamise, mis käsitleb taksifoliinirikka ekstrakti kasutamist kõikide elanikkonnarühmade jaoks ettenähtud mittealkohoolsetes jookides, šokolaadist kondiitritoodetes ja piimatoodetes.

               (10)

               Määruse (EL) 2015/2283 artikli 35 lõike 1 kohaselt käsitatakse iga liikmesriigile uuendtoidu liidus turule laskmiseks esitatud taotlust, mis on kooskõlas määruse (EÜ) nr 258/97 artikliga 4 ja mille kohta ei ole tehtud lõplikku otsust enne 1. jaanuari 2018, määruse (EL) 2015/2283 kohase taotlusena.

               (11)

               25. oktoobril 2017 võttis Euroopa Toiduohutusamet vastu teadusliku arvamuse „Scientific Opinion on the safety of taxifolin-rich extract“ (6). Kuigi kõnealuse arvamuse on toiduohutusamet koostanud ja vastu võtnud määruse (EÜ) nr 258/97 kohaselt, on see kooskõlas määruse (EL) 2015/2283 artiklis 11 sätestatud nõuetega.

               (12)

               Kõnealuses teaduslikus arvamuses on esitatud piisavalt tõendeid, mis kinnitavad, et taksifoliinirikka ekstrakti kasutamine kõikidele elanikkonnarühmadele ettenähtud mittealkohoolsete jookide, piimatoodete ja šokolaadist kondiitritoodete koostisosana on kooskõlas määruse (EL) 2015/2283 artikli 12 lõikega 1.

               (13)

               Euroopa Parlamendi ja nõukogu määruses (EL) nr 1308/2013 (7) on sätestatud piima ja piimatooteid käsitlevaid nõuded, mida kohaldatakse taksifoliinirikka ekstrakti suhtes, kui seda kasutatakse piimatoodete koostisosana. Kõnealuse määruse VII lisa III osa punkti 2 kohaselt ei saa taksifoliinirikast ekstrakti kasutada piimatoodetes selleks, et asendada osaliselt või täielikult piima mis tahes koostisosa. Taksifoliinirikka ekstrakti kasutamist uuendtoiduna piimatoodetes tuleb seega vastavalt piirata.

               (14)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EL) 2015/2283 artikli 8 kohast heakskiidetud liidu uuendtoitude loetellu tehtud kannet, milles käsitletakse taksifoliinirikast ekstrakti, muudetakse käesoleva määruse lisa kohaselt.
   2.   Lõikes 1 osutatud kandesse liidu loetelus lisatakse käesoleva määruse lisas sätestatud kasutustingimused ja märgistamisnõuded.
   Artikkel 2
   Rakendusmääruse (EL) 2017/2470 lisa muudetakse vastavalt käesoleva määruse lisale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. märts 2018

            Komisjoni nimel

            president

         Jean-Claude JUNCKER

      (1)  ELT L 327, 11.12.2015, lk 1.

      (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

      (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

      (4)  EFSA Journal (2017); 15(2):4682

      (5)  Komisjoni 10. novembri 2017. aasta rakendusotsus (EL) 2017/2079, millega antakse luba taksifoliinirikka ekstrakti turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 295, 14.11.2017, lk 81).

      (6)  EFSA Journal (2017); 15(11):5059.

      (7)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).

      LISA
      Rakendusmääruse (EL) 2017/2470 lisa muudetakse järgmiselt.

                  1.

                  Taksifoliinirikast ekstrakti käsitlev kanne tabelis 1 („Lubatud uuendtoit“) asendatakse järgmisega.

                              Lubatud uuendtoit

                              Uuendtoidu kasutamise tingimused

                              Täiendavad märgistuse erinõuded

                              Muud nõuded

                              „Taksifoliinirikas ekstrakt

                                 Määratud toidugrupp

                                 Piirnorm

                              Uuendtoidu nimetus seda sisaldava toiduaine märgistusel on „taksifoliinirikas ekstrakt“.“

                              Maitsestamata jogurt/Puuviljalisandiga jogurt (*)

                              0,020 g/kg

                              Keefir (*)

                              0,008 g/kg

                              Petipiim (*)

                              0,005 g/kg

                              Piimapulber (*)

                              0,052 g/kg

                              Koor (*)

                              0,070 g/kg

                              Hapukoor (*)

                              0,050 g/kg

                              Juust (*)

                              0,090 g/kg

                              Või (*)

                              0,164 g/kg

                              Šokolaadist kondiitritooted

                              0,070 g/kg

                              Mittealkohoolsed joogid

                              0,020 g/l

                              Toidulisandid, nagu on määratletud direktiivis 2002/46/EÜ ja mis on ette nähtud üldelanikkonnale, v.a imikud, väikelapsed, lapsed ja alla 14aastased noorukid

                              100 mg päevas

                                          (*)

                                          Piimatoodetes ei või taksifoliinirikas ekstrakt asendada ei osaliselt ega täielikult piima mis tahes koostisosa.

                  2.

                  Taksifoliinirikka ekstrakti määratlust käsitlev kanne tabelis 2 („Spetsifikatsioonid“) asendatakse järgmisega.

                              Lubatud uuendtoit

                              Spetsifikatsioon

                              „Taksifoliinirikas ekstrakt

                                 Määratlus

                              Keemiline nimetus: [(2R,3R)-2-(3,4 dihüdroksüfenüül)-3,5,7-trihüdroksü-2,3-dihüdrokromeen-4-oon, teise nimetusega (+) trans(2R,3R)-dihüdrokvertsetiin] ja milles cis-vormi ei ole üle 2 %“


title: Komisjoni rakendusmäärus (EL) 2018/470, 21. märts 2018, selliseid jääkide piirnorme käsitlevate üksikasjalike eeskirjade kohta, mida võetakse arvesse direktiivi 2001/82/EÜ artikli 11 alusel ELis ravitud loomadest saadud toiduainete kontrollimisel (EMPs kohaldatav tekst )

text:
               22.3.2018

               ET

               Euroopa Liidu Teataja

               L 79/16

         KOMISJONI RAKENDUSMÄÄRUS (EL) 2018/470,
   21. märts 2018,
   selliseid jääkide piirnorme käsitlevate üksikasjalike eeskirjade kohta, mida võetakse arvesse direktiivi 2001/82/EÜ artikli 11 alusel ELis ravitud loomadest saadud toiduainete kontrollimisel
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomses toidus ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 23,
   ning arvestades järgmist:

               (1)

               Määruses (EÜ) nr 470/2009 on sätestatud Euroopa Liidus loomakasvatuses kasutatavates biotsiidides ja toiduloomade veterinaarravimites kasutamiseks ettenähtud farmakoloogiliste toimeainete jääkide piirnormide (edaspidi „jääkide piirnormid“) kehtestamine.

               (2)

               Komisjoni määruse (EL) nr 37/2010 (2) lisa tabelis 1 (edaspidi „tabel 1“) on sätestatud farmakoloogilised toimeained ja nende liigitus loomsetes toiduainetes sisalduvate jääkide piirnormide järgi. Teatavate toimeainete puhul on eri liikide või liikide rühmade ja nende liikide või liikide rühmade eri sihtkudede jaoks sätestatud erinevad jääkide piirnormid.

               (3)

               Euroopa Parlamendi ja nõukogu direktiivi 2001/82/EÜ (3) artiklis 11 on sätestatud eeskirjad toiduloomade ravimiseks haiguse korral, mille jaoks puudub liikmesriigis lubatud veterinaarravim. Eelkõige on kõnealuse artikli lõikega 2 koostoimes määruse (EÜ) nr 470/2009 artikliga 29 nähtud ette, et selliseid loomi ravitakse farmakoloogilisi toimeaineid sisaldavate ravimitega üksnes juhul, kui toimeained on loetletud määruse (EL) nr 37/2010 lisa tabelis 1.

               (4)

               Komisjon on kohustatud vastu võtma üksikasjalikud eeskirjad jääkide piirnormide kohta, mida võetakse arvesse direktiivi 2001/82/EÜ artikli 11 alusel ravitud loomadest saadud toiduainete kontrollimisel. ELis direktiivi 2001/82/EÜ artikli 11 alusel ravitud loomaliikide konkreetsete sihtkudede puhul ei või ühtegi jääkide piirnormi kanda komisjoni määruse (EL) nr 37/2010 lisa tabelisse 1. Selleks et tagada tarbijakaitse kõrge tase, on vaja erieeskirju, milles täpsustatakse, milliseid jääkide piirnorme sellistel juhtudel kohaldada. Eeskirjades tuleks arvesse võtta määruse (EÜ) nr 470/2009 alusel kehtestatud jääkide piirnorme selliste eri loomaliikide ja sihtkudede jaoks, mille puhul on riskihindamine tõendanud nende ohutust tarbijate jaoks. Kehtivate jääkide piirnormide kohaldamine selliste kudede ja liikide kombinatsioonide suhtes, millele ei ole jääkide piirnormi kehtestatud, koostoimes artikli 11 kohaste asjakohaste keeluaegade või vaikimisi kohaldatavate minimaalsete keeluaegadega, tagab tarbijakaitse piisava taseme.

               (5)

               Direktiivi 2001/82/EÜ artikli 11 kohase ravi korral on kõige asjakohasem viidata sarnase anatoomia ja ainevahetusega liikide kohta tabelisse 1 kantud jääkide piirnormidele, et määrata kindlaks jääkide piirnormid selliste loomaliikide veterinaarravimite jääkide puhul, mida ei ole kantud tabelisse 1. Seepärast tuleks toiduloomade liigid jagada rühmadesse ja suhestada need omavahel vastavalt nendevahelistele erinevatele anatoomilistele ja metaboolsetele seostele.

               (6)

               Eelisjärjekorras võetakse arvesse tabelis 1 sama sihtkoe puhul sugulasliigi või lähema sugulasliigi puhul kehtestatud jääkide piirnorme ja viimase valikuna mis tahes sihtkoe puhul mis tahes liigi jaoks kehtestatud väikseimat jääkide piirnormi.

               (7)

               Juhul kui tabelis 1 on kindlaks määratud piirangud jääkide piirnormide teatavatel kasutuseesmärkidel kohaldamisele, kohaldatakse kõnealuseid piiranguid ka võimalikule kasutusele muude loomaliikide ja/või sihtkudede puhul.

               (8)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Käesolevas määruses sätestatakse direktiivi 2001/82/EÜ artikli 11 alusel ELis ravitud loomadest saadud toiduainete kontrollimiseks kasutatavad jääkide piirnormid.
   Artikkel 2
   1.   Käesoleva määruse kohaldamisel klassifitseeritakse toiduloomad järgmiselt:

               a)

               mäletsejad

               b)

               monogastrilised imetajad

               c)

               kodulinnud ja silerinnalised linnud

               d)

               kalad

               e)

               mesilased

               f)

               koorikloomad

               g)

               limused.

         2.   Käesoleva määruse kohaldamisel käsitatakse loomaliiki „sugulasliigina“ või „lähema sugulasliigina“ järgmiselt:

               a)

               loomaliike, mis kuuluvad lõike 1 kohaselt samasse rühma, käsitatakse „sugulasliigina“;

               b)

               mäletsejate rühmas käsitatakse lambaid ja kitsi „lähema sugulasliigina“ kui veiseliike ning veiseliike käsitatakse omavahel „lähema sugulasliigina“ kui kas lambaid või kitsi;

               c)

               hobuslasi ja küülikuid käsitatakse samaväärses sugulusastmes nii monogastriliste imetajatega kui ka mäletsejatega. Mäletsejaid ei käsitata siiski ei hobuslaste ega küülikute sugulasliigina.

         3.   Käesoleva määruse kohaldamisel võrdsustatakse eri sihtkoed järgmiselt:

               a)

               sigade ja kodulindude sihtkude „nahk ja rasvkude“ võrdsustatakse muude loomaliikide sihtkoega „rasvkude“ ja vastupidi;

               b)

               kalade sihtkude „nahk ja lihaskude“ võrdsustatakse muude loomaliikide sihtkoega „lihaskude“ ja vastupidi;

               c)

               koorikloomade ja limuste söödavad osad võrdsustatakse muude loomaliikide sihtkoega „lihaskude“.

         Artikkel 3
   Määruse (EL) nr 37/2010 lisa tabelis 1 (edaspidi „tabel 1“) loetletud farmakoloogiliste toimeainete puhul, millele on kehtestatud vähemalt üks jääkide piirnorm või ajutine jääkide piirnorm, on jääkide piirnorm, mida tuleb võtta arvesse ELis direktiivi 2001/82/EÜ artikli 11 alusel ravitud loomaliikide (edaspidi „ravitud liigid“) sihtkudede kontrollimisel, järgmine:

               a)

               kui vähemalt üks jääkide piirnorm on sätestatud tabelis 1 kõnealuse sihtkoe jaoks mis tahes liigi puhul, mis on ravitud liigi sugulasliik:

                           (1)

                           kontrollimisel arvessevõetav jääkide piirnorm on väikseim kõikidest jääkide piirnormidest, mis on tabelis 1 kehtestatud kõnealuse sihtkoe jaoks ravitud liigi sugulasliigi puhul;

                           (2)

                           juhul kui ravitud liik on käesoleva määruse artikli 2 lõike 2 punktis b osutatud liik ja jääkide piirnormid on tabelis 1 kehtestatud kõnealuse sihtkoe jaoks ravitud liigi lähema sugulasliigi puhul, on kontrollimisel arvessevõetav jääkide piirnorm väikseim nendest piirnormidest, mis on kehtestatud kõnealuse sihtkoe jaoks lähemate sugulasliikide puhul;

               b)

               kui punkti a ei kohaldata, on kontrollimisel arvessevõetav jääkide piirnorm väikseim kõikidest jääkide piirnormidest, mis on tabelis 1 kehtestatud kõnealuse sihtkoe jaoks ravitud liigi mittesugulasliigi puhul;

               c)

               kui kontrollimisel arvessevõetavat jääkide piirnormi ei ole võimalik kehtestada ei punkti a ega punkti b põhjal, on kontrollimisel arvessevõetav jääkide piirnorm väikseim kõikidest jääkide piirnormidest, mis on tabelis 1 kehtestatud muude sihtkudede jaoks mis tahes loomaliigi puhul;

               d)

               kui tabelis 1 on kindlaks määratud piirangud jääkide piirnormide teatavatel kasutuseesmärkidel kohaldamisele, kohaldatakse ka kõnealuseid piiranguid, võttes arvesse jääkide piirnormi artikli 3 punktide a, b ja c alusel võimalikuks kasutuseks muude loomaliikide ja/või sihtkudede puhul.

         Artikkel 4
   Määruse (EL) nr 37/2010 lisa tabelis 1 loetletud farmakoloogiliste toimeainete puhul, millele ei nõuta määruse (EÜ) nr 470/2009 artikli 14 lõike 5 kohaselt jääkide piirnormi, ei nõuta jääkide piirnormi kehtestamist ELis direktiivi 2001/82/EÜ artikli 11 alusel ravitud loomaliigi ühegi sihtkoe kontrollimiseks tingimusel, et järgitakse tabelis 1 sätestatud piiranguid.
   Artikkel 5
   Määruse (EL) nr 37/2010 lisa tabelis 1 esitatud loomsete toiduainete turule laskmise ajal kehtivaid jääkide piirnorme kohaldatakse kontrollitavate toodete suhtes.
   Artikkel 6
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2018

            Komisjoni nimel

            president

         Jean-Claude JUNCKER

      (1)  ELT L 152, 16.6.2009, lk 11.

      (2)  Komisjoni 22. detsembri 2009. aasta määrus (EL) nr 37/2010, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).

      (3)  Euroopa Parlamendi ja nõukogu 6. novembri 2001. aasta direktiiv 2001/82/EÜ veterinaarravimeid käsitlevate ühenduse eeskirjade kohta (EÜT L 311, 28.11.2001, lk 1).


title: Nõukogu rakendusmäärus (EL) 2018/468, 21. märts 2018, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2017/1420

text:
               22.3.2018

               ET

               Euroopa Liidu Teataja

               L 79/7

         NÕUKOGU RAKENDUSMÄÄRUS (EL) 2018/468,
   21. märts 2018,
   millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2017/1420
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 27. detsembri 2001. aasta määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks, (1) eriti selle artikli 2 lõiget 3,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 4. augustil 2017 vastu rakendusmääruse (EL) 2017/1420, (2) millega rakendatakse määruse (EÜ) nr 2580/2001 artikli 2 lõiget 3 ning kehtestatakse nende isikute, rühmituste ja üksuste ajakohastatud loetelu, kelle suhtes kohaldatakse määrust (EÜ) nr 2580/2001 („loetelu“).

               (2)

               Kui see oli praktiliselt võimalik, esitas nõukogu kõigile isikutele, rühmitustele ja üksustele põhjendused nende loetellu kandmise aluse kohta.

               (3)

               Nõukogu teavitas Euroopa Liidu Teatajas avaldatud teatisega loetellu kantud isikuid, rühmitusi ja üksusi, et ta on otsustanud neid loetelus edasi hoida. Nõukogu teavitas samuti asjaomaseid isikuid, rühmitusi ja üksusi, et nõukogule võib esitada taotluse, et saada põhjendusi nende loetellu kandmise kohta, kui põhjendusi ei ole neile juba edastatud.

               (4)

               Nõukogu vaatas loetelu määruse (EÜ) nr 2580/2001 artikli 2 lõike 3 nõuete kohaselt läbi. Kõnealuse läbivaatamise käigus võttis nõukogu arvesse märkusi, mida esitasid talle asjassepuutuvad isikud, ning pädevatelt riiklikelt asutustelt saadud ajakohastatud teavet loetellu kantud isikute ja üksuste staatuse kohta riiklikul tasandil.

               (5)

               Nõukogu on kindlaks teinud, et ühise seisukoha 2001/931/ÜVJP (3) artikli 1 lõikes 4 osutatud pädevad asutused on teinud kõigi isikute, rühmituste ja üksuste suhtes otsuse, et nad on osalenud terroriaktides ühise seisukoha 2001/931/ÜVJP artikli 1 lõigete 2 ja 3 tähenduses. Nõukogu on samuti jõudnud järeldusele, et nende isikute, rühmituste ja üksuste suhtes, kelle suhtes kohaldatakse ühise seisukoha 2001/931/ÜVJP artikleid 2, 3 ja 4, tuleks jätkuvalt kohaldada määruses (EÜ) nr 2580/2001 sätestatud eripiiranguid.

               (6)

               Loetelu tuleks vastavalt ajakohastada ja rakendusmäärus (EL) 2017/1420 tuleks kehtetuks tunnistada,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2580/2001 artikli 2 lõikes 3 sätestatud loetelu on esitatud käesoleva määruse lisas.
   Artikkel 2
   Rakendusmäärus (EL) 2017/1420 tunnistatakse kehtetuks.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2018

            Nõukogu nimel

            eesistuja

         E. ZAHARIEVA

      (1)  EÜT L 344, 28.12.2001, lk 70.

      (2)  Nõukogu 4. augusti 2017. aasta rakendusmäärus (EL) 2017/1420, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2017/150 (ELT L 204, 5.8.2017, lk 3).

      (3)  Nõukogu 27. detsembri 2001. aasta ühine seisukoht 2001/931/ÜVJP terrorismivastaste erimeetmete rakendamise kohta (EÜT L 344, 28.12.2001, lk 93).

      LISA

         ARTIKLIS 1 OSUTATUD ISIKUTE, RÜHMITUSTE JA ÜKSUSTE LOETELU

      I.   ISIKUD

                  1.

                  ABDOLLAHI Hamed (teise nimega Mustafa Abdullahi), sündinud 11.8.1960 Iraanis. Passi number: D9004878.

                  2.

                  AL-NASSER, Abdelkarim Hussein Mohamed, sündinud Al Ihsas (Saudi Araabia), Saudi Araabia kodanik.

                  3.

                  AL YACOUB, Ibrahim Salih Mohammed, sündinud 16.10.1966 Tarutis, Saudi Araabias, Saudi Araabia kodanik.

                  4.

                  ARBABSIAR Manssor (teise nimega Mansour Arbabsiar), sündinud 6.3.1955 või 15.3.1955 Iraanis. Iraani ja Ameerika Ühendriikide kodanik. Passi nr: C2002515 (Iraan); Passi number: 477845448 (Ameerika Ühendriigid). Isikutunnistuse nr: 07442833, kehtivuse lõpp: 15.3.2016 (Ameerika Ühendriikide juhiluba).

                  5.

                  BOUYERI, Mohammed (teise nimega Abu ZUBAIR, teise nimega SOBIAR, teise nimega Abu ZOUBAIR), sündinud 8.3.1978 Amsterdamis (Madalmaad).

                  6.

                  EL HAJJ, Hassan Hassan, sündinud 22.3.1988 Zaghdraiyas Sidonis Liibanonis, Kanada kodanik. Passi number: JX446643 (Kanada).

                  7.

                  IZZ-AL-DIN, Hasan (teise nimega GARBAYA, Ahmed, teise nimega SA-ID, teise nimega SALWWAN, Samir), sündinud 1963 Liibanonis, Liibanoni kodanik.

                  8.

                  MELIAD, Farah, sündinud 5.11.1980 Sydneys (Austraalia), Austraalia kodanik. Passi number: M2719127 (Austraalia).

                  9.

                  MOHAMMED, Khalid Shaikh (teise nimega ALI, Salem, teise nimega BIN KHALID, Fahd Bin Adballah, teise nimega HENIN, Ashraf Refaat Nabith, teise nimega WADOOD, Khalid Adbul), sündinud 14.4.1965 või 1.3.1964 Pakistanis, passi number: 488555.

                  10.

                  ȘANLI, Dalokay (teise nimega Sinan), sündinud 13.10.1976 Pülümüris (Türgi).

                  11.

                  SHAHLAI Abdul Reza (teise nimega Abdol Reza Shala'i, teise nimega Abd-al Reza Shalai, teise nimega Abdorreza Shahlai, teise nimega Abdolreza Shahla'i, teise nimega Abdul-Reza Shahlaee, teise nimega Hajj Yusef, teise nimega Haji Yusif, teise nimega Hajji Yasir, teise nimega Hajji Yusif, teise nimega Yusuf Abu-al-Karkh), sündinud u 1957 Iraanis. Aadressid: 1) Kermanshah, Iraan, 2) Mehrani sõjaväebaas, Ilami provints, Iraan.

                  12.

                  SHAKURI, Ali Gholam, sündinud u 1965 Teheranis Iraanis.

                  13.

                  SOLEIMANI Qasem (teise nimega Ghasem Soleymani, teise nimega Qasmi Sulayman, teise nimega Qasem Soleymani, teise nimega Qasem Solaimani, teise nimega Qasem Salimani, teise nimega Qasem Solemani, teise nimega Qasem Sulaimani, teise nimega Qasem Sulemani), sündinud 11.3.1957 Iraanis. Iraani kodanik. Passi number: 008827 (Iraani diplomaatiline pass), välja antud 1999. aastal. Auaste: Kindralmajor.

            II.   RÜHMITUSED JA ÜKSUSED

                  1.

                  „Abu Nidal Organisation / Abu Nidali Organisatsioon“ – „ANO“ (teise nimega „Fatah Revolutionary Council / Fatah' Revolutsiooniline Nõukogu“, teise nimega „Arab Revolutionary Brigades / Araabia Revolutsioonilised Brigaadid“, teise nimega „Black September / Must September“, teise nimega „Revolutionary Organisation of Socialist Muslims / Sotsialistlike Moslemite Revolutsiooniline Organisatsioon“.

                  2.

                  „Al-Aqsa Martyrs' Brigade / Al-Aqsa Märtrite Brigaad“.

                  3.

                  „Al-Aqsa e.V.“

                  4.

                  „Babbar Khalsa'“

                  5.

                  „Communist Party of the Philippines / Filipiinide Kommunistlik Partei“, sealhulgas „New People's Army“ – „NPA / Uus Rahvaarmee“, Filipiinid.

                  6.

                  „Gama'a al-Islamiyya“ (teise nimega „Al-Gama'a al-Islamiyya“) („Islamic Group / Islamirühmitus“ – „IG“).

                  7.

                  „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front / Suur Islami Idavõitlejate Rinne“).

                  8.

                  „Hamas“, sealhulgas „Hamas-Izz al-Din al-Qassem“.

                  9.

                  „Hizballah Military Wing / Hizballahi sõjaline tiib“ (teise nimega „Hezbollah Military Wing / Hezbollahi sõjaline tiib“, teise nimega „Hizbullah Military Wing / Hizbullahi sõjaline tiib“, teise nimega „Hizbollah Military Wing / Hizbollahi sõjaline tiib“, teise nimega „Hezballah Military Wing / Hezballahi sõjaline tiib“, teise nimega „Hisbollah Military Wing / Hisbollahi sõjaline tiib“, teise nimega „Hizbu'llah Military Wing / Hizbu'llahi sõjaline tiib“, teise nimega „Hizb Allah Military Wing / Hizb Allahi sõjaline tiib“, teise nimega „Jihad Council / Džihaadi Nõukogu“ (ja kõik sellele alluvad üksused, sealhulgas välisjulgeolekuorganisatsioon)).

                  10.

                  „Hizbul Mujahideen“ – „HM“.

                  11.

                  „Khalistan Zindabad Force“ – „KZF / Khalistan Zindabadi Relvajõud“.

                  12.

                  „Kurdistan Workers' Party“ – „PKK / Kurdistani Töölispartei“ (teise nimega „KADEK“, teise nimega „KONGRA-GEL“).

                  13.

                  „Liberation Tigers of Tamil Eelam“ – „LTTE / Tamil Eelami Vabadusvõitluse Tiigrid“.

                  14.

                  „Ejército de Liberación Nacional“ („National Liberation Army / Rahvuslik Vabastusarmee“).

                  15.

                  „Palestinian Islamic Jihad“ – „PIJ“ / „Palestiina Islami Džihaad“.

                  16.

                  „Popular Front for the Liberation of Palestine“ – „PFLP / Palestiina Vabastamise Rahvarinne“.

                  17.

                  „Popular Front for the Liberation of Palestine“ – „General Command / Palestiina Vabastamise Rahvarinde peastaap“ (teise nimega „PFLP“ – „General Command / PFLP peastaap“).

                  18.

                  „Devrimci Halk Kurtuluș Partisi-Cephesi“ – „DHKP / C“ (teise nimega „Devrimci Sol“) („Revolutionary Left / Revolutsioonilised Vasakpoolsed“), (teise nimega „Dev Sol“) („Revolutionary People's Liberation Army / Front / Party / Revolutsiooniline Rahva Vabastusarmee / -rinne / -partei“).

                  19.

                  „Sendero Luminoso“ – „SL“ („Shining Path / Särav Tee“).

                  20.

                  „Teyrbazen Azadiya Kurdistan“ – „TAK“ (teise nimega „Kurdistan Freedom Falcons / Kurdistani Vabastuspistrikud“, teise nimega „Kurdistan Freedom Hawks / Kurdistani Vabastuskullid“).


title: Komisjoni rakendusmäärus (EL) 2018/916, 27. juuni 2018, millega muudetakse rakendusmäärust (EL) nr 181/2014 teatavate kontrollisätete, teatamiste ja aastaaruannete ning Egeuse mere väikesaarte toetuseks ettenähtud programmide muutmise osas

text:
                  28.6.2018

                  ET

                  Euroopa Liidu Teataja

                  L 163/6

            KOMISJONI RAKENDUSMÄÄRUS (EL) 2018/916,
      27. juuni 2018,
      millega muudetakse rakendusmäärust (EL) nr 181/2014 teatavate kontrollisätete, teatamiste ja aastaaruannete ning Egeuse mere väikesaarte toetuseks ettenähtud programmide muutmise osas
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 13. märtsi 2013. aasta määrust (EL) nr 229/2013, millega kehtestatakse põllumajanduse erimeetmed Egeuse mere väikesaarte jaoks ning tunnistatakse kehtetuks nõukogu määrus (EÜ) nr 1405/2006, (1) eriti selle artikli 6 lõiget 2, artikli 7 teist lõiku, artikli 11 lõiget 3 ja artikli 13 lõiget 1,
      ning arvestades järgmist:

                  (1)

                  Komisjoni rakendusmääruse (EL) nr 181/2014 (2) kohaldamisel saadud kogemused on näidanud, et teatavaid kontrolli, teatamise ja aastaaruannetega seotud sätteid tuleks selgemaks muuta ja lihtsustada.

                  (2)

                  Komisjoni rakendusmääruse (EL) nr 181/2014 artiklis 3 on esitatud sätted liidust tarnitud toodete toetussertifikaatide ja nendega seotud maksmise kohta. Komisjoni rakendusmääruse (EL) 2016/1239 (3) artikli 4 lõike 1 kohaselt on impordilitsentside puhul kohustuslik kasutada registreerimis- ja identifitseerimisnumbrit (edaspidi „EORI-number“). Sama nõue oleks vaja ette näha komisjoni rakendusmääruse (EL) nr 181/2014 artiklis 3 osutatud toetussertifikaatide puhul.

                  (3)

                  Komisjoni rakendusmääruse (EL) nr 181/2014 artikliga 13 on kehtestatud põllumajandustoodete riiki sisenemise, ekspordi ja edasisaatmise halduskontrolli ja füüsilise kontrolli eeskirjad. On asjakohane teha vahet ekspordi ja edasisaatmise füüsilise kontrolli liikidel. Osutatud artikli sõnastus peaks väljendama selgelt, et kõnealuse määruse 3. jaoga ette nähtud ekspordi ja edasisaatmise kontrollimisel on kohustuslik kohaldada representatiivset valimit.

                  (4)

                  Rakendusmääruse (EL) nr 181/2014 artikliga 20 on ette nähtud üldpõhimõtted, mille alusel kontrollida kohalike põllumajandustoodete toetamise meetme raames esitatud toetusetaotlusi. Et võtta arvesse meetmete raames toimuvate tegevuste mitmekesisust ja nende erinevaid keerukustasemeid ning tagada, et kõik kuluvaldkonnad oleksid kaetud ning valimis esindatud, on asjakohane täpsustada, et pädevad asutused peavad tegema kohapealseid kontrolle iga tegevuse tasandil, võttes valimisse vähemalt 5 % toetusetaotlustest. Valimis peaks olema esindatud ka vähemalt 5 % iga tegevuse toetuseks antud summadest.

                  (5)

                  Rakendusmääruse (EL) nr 181/2014 artikliga 22 on ette nähtud eeskirjad, mille alusel toetusetaotlejaid kohapealseks kontrolliks valida. Kuna Egeuse mere väikesaartel võib taotlejate arv olla väike, peaks Kreekal olema võimalus valida välja ainult üks taotleja.

                  (6)

                  Rakendusmääruse (EL) nr 181/2014 artikli 30 lõikega 1 on nõutud, et iga kvartali lõpus tuleb esitada teatavad andmed seoses tarnimise erikorra bilansiga. Nimetatud ajavahemik on koormav ja ainult üks kord aastas esitamist peetakse piisavaks.

                  (7)

                  Rakendusmääruse (EL) nr 181/2014 artikliga 31 on ette nähtud üksikasjad, mis peavad olema meetmete rakendamise aastaaruandesse lisatud. Oma 15. detsembri 2016. aasta aruandes (4) jõudis komisjon järeldusele, et aruandluse lihtsustamise huvides tuleks muuta aastaaruanne selgemaks ja lihtsamaks. Seepärast on asjakohane muuta aruandekohustust ja kehtestada aastaaruande uus ülesehitus, mille vastavad üksikasjad tuleks täpselt esitada rakendusmääruse (EL) nr 181/2014 uues lisas.

                  (8)

                  Rakendusmääruse (EL) nr 181/2014 artikliga 32 on ette nähtud programmi muutmise kord. Võttes arvesse nende kohaldamisel saadud kogemusi, oleks kõnealust korda vaja lihtsustada, et tagada programmide paindlikum ja sujuvam kohandamine tarnimise erikorra ja kohaliku põllumajandusliku tootmise tegelike tingimustega. Seepärast on asjakohane nõuda, et kõnealuse määruse artikli 32 lõigetega 1 ja 2 hõlmatud muudatusettepanekud esitataks samal ajal 31. juuliks.

                  (9)

                  Üldjuhul ei ole programmi muutmiseks vaja komisjoni ametlikku heakskiitu. Et väljendada seda põhimõtet selgemalt, tuleks muuta rakendusmääruse (EL) nr 181/2014 artikli 32 lõike 1 sõnastust.

                  (10)

                  Samas on programmidesse tehtavate suuremate muudatuste puhul, mis on hõlmatud rakendusmääruse (EL) nr 181/2014 artikli 32 lõikega 2, siiski komisjoni heakskiitu vaja. Lähtuvalt osutatud korra kohaldamisel saadud kogemustest oleks vaja pikendada heakskiidu andmise tähtaega viie kuuni arvestatuna muudatusest teatamisest. Lisaks sellele tuleks korra lihtsustamiseks piirata komisjoni ametlikku heakskiitmist kõnealuse sättega hõlmatud esimese juhtumiga.

                  (11)

                  Komisjoni rakendusmääruse (EL) nr 181/2014 artikli 32 lõikes 3 käsitletakse väiksemaid muudatusi. Et lihtsustada liikmesriikide finantskorrektsiooni menetlust, tuleks kuni 20 % rahaeraldiste puhul pikendada korrektsioonide teatamise tähtaega kuni 31. maini.

                  (12)

                  Lõpetuseks tuleks lihtsustada ka rakendusmääruse (EL) nr 181/2014 artikli 32 lõike 5 punktis a esitatud mõistet „meede“.

                  (13)

                  Mitu komisjoni määrust on tunnistatud kehtetuks ning asendatud delegeeritud ja rakendusmäärustega. Selguse ja õiguskindluse huvides on asjakohane ajakohastada viited kõnealustele määrustele. Eelkõige tuleks impordi- ja ekspordilitsentside süsteemi puhul viited komisjoni määrusele (EÜ) nr 376/2008 (5) asendada viidetega komisjoni delegeeritud määrusele (EL) 2016/1237 (6) ja rakendusmäärusele (EL) 2016/1239.

                  (14)

                  Komisjonile teatamise puhul tuleks viited komisjoni määrusele (EÜ) nr 792/2009 (7) asendada viidetega komisjoni delegeeritud määrusele (EL) 2017/1183 (8) ja rakendusmäärusele (EL) 2017/1185 (9).

                  (15)

                  Euroopa Parlamendi ja nõukogu määrusel (EL) nr 1306/2013 (10) põhinevate eeskirjade puhul tuleks viited komisjoni määrusele (EÜ) nr 1122/2009 (11) asendada viidetega komisjoni delegeeritud määrusele (EL) 640/2014 (12) ja komisjoni rakendusmäärusele (EL) nr 809/2014 (13).

                  (16)

                  Seepärast tuleks rakendusmäärust (EL) nr 181/2014 vastavalt muuta.

                  (17)

                  Käesolevas määruses sätestatud meetmed on kooskõlas otsetoetuste komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Rakendusmäärust (EL) nr 181/2014 muudetakse järgmiselt.

                  (1)

                  Artikli 3 lõige 2 asendatakse järgmisega:
                  „2.   Toetussertifikaadid koostatakse komisjoni rakendusmääruse (EL) 2016/1239 (*1) I lisas esitatud näidise järgi.
                  Komisjoni delegeeritud määruse (EL) 2016/1237 (*2) artiklit 4 ning rakendusmääruse (EL) 2016/1239 artikleid 2 ja 3, artikli 4 lõiget 1, artikleid 5 ja 7 ning artikleid 13–16 kohaldatakse mutatis mutandis, ilma et see piiraks käesoleva määruse kohaldamist.
                  Komisjoni delegeeritud määruse (EL) 2016/1237 artikli 5 lõikes 4 ning rakendusmääruse (EL) 2016/1239 artikli 8 lõikes 1 osutatud negatiivset hälvet kohaldatakse mutatis mutandis.

                     (*1)  Komisjoni 18. mai 2016. aasta rakendusmäärus (EL) 2016/1239, milles sätestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses impordi- ja ekspordilitsentside süsteemiga (ELT L 206, 30.7.2016, lk 44)."

                     (*2)  Komisjoni 18. mai 2016. aasta delegeeritud määrus (EL) 2016/1237, millega täiendatakse Euroopa Parlamendi ja nõukogu määrust (EL) nr 1308/2013 impordi- ja ekspordilitsentside süsteemi kohaldamise eeskirjade osas ja Euroopa Parlamendi ja nõukogu määrust (EL) nr 1306/2013 selliste litsentside puhul esitatud tagatiste vabastamist ja kaotamist käsitlevate eeskirjade osas, muudetakse komisjoni määruseid (EÜ) nr 2535/2001, (EÜ) nr 1342/2003, (EÜ) nr 2336/2003, (EÜ) nr 951/2006, (EÜ) nr 341/2007 ja (EÜ) nr 382/2008 ning tunnistatakse kehtetuks komisjoni määrused (EÜ) nr 2390/98, (EÜ) nr 1345/2005, (EÜ) nr 376/2008 ja (EÜ) nr 507/2008 (ELT L 206, 30.7.2016, lk 1).“"

                  (2)

                  Artikli 10 kolmas lõik asendatakse järgmisega:
                  „Käesolevas artiklis osutatud teatamine toimub vastavalt komisjoni delegeeritud määrusele (EL) 2017/1183 (*3) ja komisjoni rakendusmäärusele (EL) 2017/1185 (*4).

                     (*3)  Komisjoni 20. aprilli 2017. aasta delegeeritud määrus (EL) 2017/1183, millega täiendatakse Euroopa Parlamendi ja nõukogu määrusi (EL) nr 1307/2013 ja (EL) nr 1308/2013 seoses komisjonile edastatava teabe ja dokumentidega (ELT L 171, 4.7.2017, lk 100)."

                     (*4)  Komisjoni 20. aprilli 2017. aasta rakendusmäärus (EL) 2017/1185, millega kehtestatakse Euroopa Parlamendi ja nõukogu määruste (EL) nr 1307/2013 ja (EL) nr 1308/2013 rakenduseeskirjad seoses komisjonile edastatava teabe ja dokumentidega ning millega muudetakse mitut komisjoni määrust ja tunnistatakse mitu määrust kehtetuks (ELT L 171, 4.7.2017, lk 113).“"

                  (3)

                  Artikli 13 lõige 2 asendatakse järgmisega:
                  „2.   Põllumajandustoodete riiki sisenemise füüsiline kontroll Egeuse mere väikesaartel peab hõlmama representatiivset valimit, mis on moodustatud vähemalt 5 % artikli 7 kohaselt esitatud sertifikaatidest.
                  Egeuse mere väikesaartel teostatavad 3. jaos ette nähtud ekspordi ja edasisaatmise füüsilised kontrollid peavad hõlmama vähemalt 5 % representatiivsest valimist, mis põhineb Kreeka kehtestatud riskiprofiilil.
                  Komisjoni määrust (EÜ) nr 1276/2008 (*5) kohaldatakse kõnealuse füüsilise kontrolli suhtes mutatis mutandis.
                  Lisaks võib komisjon erijuhtudel nõuda, et füüsilist kontrolli teostataks muu protsendimäära ulatuses.

                     (*5)  Komisjoni 17. detsembri 2008. aasta määrus (EÜ) nr 1276/2008 toetust või muid summasid saavate põllumajandustoodete ekspordi füüsiliste kontrollidega teostatava järelevalve kohta (ELT L 339, 18.12.2008, lk 53).“"

                  (4)

                  Artikli 20 kolmas lõik asendatakse järgmisega:
                  „Pädevad asutused teevad vastavalt käesoleva määruse artikli 22 lõikele 1 tehtud riskianalüüsi põhjal iga meetme kohapealseid pistelisi kontrolle ligikaudu 5 % toetusetaotluste ulatuses. Valimis peab olema esindatud ka vähemalt 5 % iga tegevuse toetuseks antud summadest.“

                  (5)

                  Artikli 22 lõike 1 teisele lõigule lisatakse järgmine lause:
                  „Kui kohapeal kontrollitavate toetusetaotlejate miinimumarv on väiksem kui 12, valib Kreeka juhuvaliku teel vähemalt ühe taotleja.“

                  (6)

                  Artiklid 26 ja 27 asendatakse järgmisega:
                  „Artikkel 26
                  Alusetult makstud summade tagasimaksmine ja trahv
                  1.   Alusetult tehtud makse korral kohaldatakse komisjoni rakendusmääruse (EL) nr 809/2014 (*6) artiklit 7 kohaldatakse mutatis mutandis.
                  2.   Kui põhjendamatu makse tehti toetuse taotleja esitatud valeandmete, valedokumentide või tema raske hooletuse tõttu, kohaldatakse lisaks põhjendamatult makstud summaga võrdset trahvi, millele on lisatud rakendusmääruse (EL) nr 809/2014 artikli 7 lõike 2 kohaselt arvutatud intress.
                  Artikkel 27
                  Vääramatu jõud ja erandlikud asjaolud
                  Vääramatu jõu või erandlike asjaolude korral määruse (EL) nr 1306/2013 artikli 2 lõike 2 tähenduses kohaldatakse komisjoni delegeeritud määruse (EL) nr 640/2014 (*7) artiklit 4 mutatis mutandis.

                     (*6)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69)."

                     (*7)  Komisjoni 11. märtsi 2014. aasta delegeeritud määrus (EL) nr 640/2014, millega täiendatakse Euroopa Parlamendi ja nõukogu määrust (EL) nr 1306/2013 ühtse haldus- ja kontrollisüsteemi osas ning otsetoetuste, maaelu arengu toetuse ja nõuetele vastavuse süsteemiga seoses kohaldatavatest maksetest keeldumise ja nende tühistamise tingimuste osas ning kõnealuste toetuste ja süsteemiga seotud halduskaristuste osas (ELT L 181, 20.6.2014, lk 48).“"

                  (7)

                  Artiklit 30 muudetakse järgmiselt:

                              (a)

                              lõiget 1 muudetakse järgmiselt:

                                          i)

                                          esimese lõigu sissejuhatav lause asendatakse järgmisega:
                                          „1.   Tarnimise erikorra kohta teatavad pädevad asutused komisjonile hiljemalt iga aasta 31. maiks järgmised andmed CN-koodide ja vajaduse korral üksikute sihtkohtade kaupa võrdluskalendriaasta tarnebilansi eelmise aasta toimingute kohta järgmised andmed:“;

                                          ii)

                                          teise lõigu teine lause jäetakse välja;

                              (b)

                              lõiked 3 ja 4 asendatakse järgmisega:
                              „3.   Käesolevas artiklis osutatud teatamine toimub vastavalt komisjoni delegeeritud määrusele (EL) 2017/1183 ja komisjoni rakendusmäärusele (EL) 2017/1185.
                              4.   Määruse (EL) nr 229/2013 artikli 20 lõikes 1 osutatud teatamine toimub samuti vastavalt komisjoni delegeeritud määrusele (EL) 2017/1183 ja rakendusmäärusele (EL) 2017/1185.“

                  (8)

                  Artikkel 31 asendatakse järgmisega:
                  „Artikkel 31
                  Aastaaruanne
                  1.   Määruse (EL) nr 229/2013 artikli 20 lõikes 2 osutatud aastaaruande ülesehitus ja sisu esitataks vastavalt käesoleva määruse III lisale.
                  2.   Lõikes 1 osutatud aruanne esitatakse komisjonile vastavalt delegeeritud määrusele (EL) 2017/1183 ja komisjoni rakendusmäärusele (EL) 2017/1185.“

                  (9)

                  Artiklit 32 muudetakse järgmiselt:

                              a)

                              lõiked 1 ja 2 asendatakse järgmisega:
                              „1.   Määruse (EL) nr 229/2013 II peatükis osutatud toetusprogrammi tehtavad muudatused esitatakse komisjonile üks kord kalendriaastas, välja arvatud vääramatu jõu või erandlike asjaolude juhtumid. Need peavad olema saadetud komisjonile hiljemalt selle aasta 31. juuliks, mis eelneb nende kohaldamisele. Muudatused peavad olema nõuetekohaselt põhjendatud ja esitatud peab olema eelkõige järgmine teave:

                                          a)

                                          programmi muutmist õigustavate võimalike rakendamisraskuste põhjused;

                                          b)

                                          muudatuse eeldatav mõju;

                                          c)

                                          mõju rahastamisele ja rahastamiskõlblikkuse tingimused.

                                    Komisjon teavitab Kreekat, kui ta leiab, et muudatused ei vasta liidu õigusaktidele, eelkõige määruse (EL) nr 229/2013 artiklile 4, ilma et see piiraks määruse (EL) nr 1306/2013 artiklite 51 ja 52 kohaldamist.
                              Muudatusi kohaldatakse alates nendest teatamisele järgneva aasta 1. jaanuarist. Kui peetakse vajalikuks varasemat teatamist, võib kõnealuseid muudatusi kohaldada varem, kui komisjonil ei ole midagi selle vastu.
                              2.   Erandina lõikest 1 hindab komisjon eraldiseisvalt Kreeka esitatud muudatusettepanekuid, mis seisnevad üldisesse programmi uute, tarnimise erikorra raames toetust saama hakkavate tooterühmade või uute meetmete lisamises kohaliku põllumajandustootmise abistamiseks. Komisjon teeb ettepanekute heakskiitmise kohta otsuse hiljemalt viie kuu jooksul arvestatuna nende esitamisest kooskõlas määruse (EL) nr 229/2013 artikli 22 lõikes 2 osutatud korraga.
                              Sel viisil heakskiidetud muudatusi kohaldatakse alates muudatusettepaneku tegemisele järgneva aasta 1. jaanuarist või heakskiitmisotsuses sõnaselgelt väljendatud kuupäevast.“;

                              b)

                              lõike 3 punkt b asendatakse järgmisega:

                                          „b)

                                          kõigi meetmete puhul iga üksikmeetme jaoks ettenähtud eraldise muutmine kuni 20 % võrra, ilma et see piiraks määruse (EL) nr 229/2013 artiklis 18 sätestatud rahalisi ülemmäärasid, tingimusel et sellistest kohandustest teatatakse hiljemalt muudetud rahaeraldisi käsitlevale kalendriaastale järgneva aasta 31. maiks;“

                              c)

                              lõike 5 punkt a asendatakse järgmisega:
                              „a)   „meede“– tegevuste rühmitus, mis on vajalik ühe või mitme eesmärgi saavutamiseks programmis, mis moodustab seeria, mille rahastamise summa on kindlaks määratud määruse (EL) nr 229/2013 artikli 5 punktis a osutatud rahastamistabelis;“

                              d)

                              lõige 6 asendatakse järgmisega:
                              „6.   Käesolevas artiklis osutatud teatamine toimub vastavalt komisjoni delegeeritud määrusele (EL) 2017/1183 ja komisjoni rakendusmäärusele (EL) 2017/1185.“

                  (10)

                  Lisatakse III lisa, mille tekst on esitatud käesoleva määruse lisas.

            Artikkel 2
      Käesolev määrus jõustub kolmandal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 27. juuni 2018

               Komisjoni nimel

               president

            Jean-Claude JUNCKER

         (1)  ELT L 78, 20.3.2013, lk 41.

         (2)  Komisjoni 20. veebruari 2014. aasta rakendusmäärus (EL) nr 181/2014, milles sätestatakse Euroopa Parlamendi ja nõukogu määruse (EL) nr 229/2013 (millega kehtestatakse põllumajanduse erimeetmed Egeuse mere väikesaarte jaoks) rakenduseeskirjad (ELT L 63, 4.3.2014, lk 53).

         (3)  Komisjoni 18. mai 2016. aasta rakendusmäärus (EL) 2016/1239, milles sätestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses impordi- ja ekspordilitsentside süsteemiga (ELT L 206, 30.7.2016, lk 44).

         (4)  Komisjoni aruanne Euroopa Parlamendile ja nõukogule Egeuse mere väikesaarte põllumajanduse erimeetmete kava rakendamise kohta (COM(2016) 796 final).

         (5)  Komisjoni 23. aprilli 2008. aasta määrus (EÜ) nr 376/2008, millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad (ELT L 114, 26.4.2008, lk 3).

         (6)  Komisjoni 18. mai 2016. aasta delegeeritud määrus (EL) 2016/1237, millega täiendatakse Euroopa Parlamendi ja nõukogu määrust (EL) nr 1308/2013 impordi- ja ekspordilitsentside süsteemi kohaldamise eeskirjade osas ja Euroopa Parlamendi ja nõukogu määrust (EL) nr 1306/2013 selliste litsentside puhul esitatud tagatiste vabastamist ja kaotamist käsitlevate eeskirjade osas, muudetakse komisjoni määruseid (EÜ) nr 2535/2001, (EÜ) nr 1342/2003, (EÜ) nr 2336/2003, (EÜ) nr 951/2006, (EÜ) nr 341/2007 ja (EÜ) nr 382/2008 ning tunnistatakse kehtetuks komisjoni määrused (EÜ) nr 2390/98, (EÜ) nr 1345/2005, (EÜ) nr 376/2008 ja (EÜ) nr 507/2008 (ELT L 206, 30.7.2016, lk 1).

         (7)  Komisjoni 31. augusti 2009. aasta määrus (EÜ) nr 792/2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).

         (8)  Komisjoni 20. aprilli 2017. aasta delegeeritud määrus (EL) 2017/1183, millega täiendatakse Euroopa Parlamendi ja nõukogu määrusi (EL) nr 1307/2013 ja (EL) nr 1308/2013 seoses komisjonile edastatava teabe ja dokumentidega (ELT L 171, 4.7.2017, lk 100).

         (9)  Komisjoni 20. aprilli 2017. aasta rakendusmäärus (EL) 2017/1185, millega kehtestatakse Euroopa Parlamendi ja nõukogu määruste (EL) nr 1307/2013 ja (EL) nr 1308/2013 rakenduseeskirjad seoses komisjonile edastatava teabe ja dokumentidega ning millega muudetakse mitut komisjoni määrust ja tunnistatakse mitu määrust kehtetuks (ELT L 171, 4.7.2017, lk 113).

         (10)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549).

         (11)  Komisjoni 30. novembri 2009. aasta määrus (EÜ) nr 1122/2009, millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega (ELT L 316, 2.12.2009, lk 65).

         (12)  Komisjoni 11. märtsi 2014. aasta delegeeritud määrus (EL) nr 640/2014, millega täiendatakse Euroopa Parlamendi ja nõukogu määrust (EL) nr 1306/2013 ühtse haldus- ja kontrollisüsteemi osas ning otsetoetuste, maaelu arengu toetuse ja nõuetele vastavuse süsteemiga seoses kohaldatavatest maksetest keeldumise ja nende tühistamise tingimuste osas ning kõnealuste toetuste ja süsteemiga seotud halduskaristuste osas (ELT L 181, 20.6.2014, lk 48).

         (13)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).

         LISA
         „
               III LISA

                  Artiklis 31 osutatud aastaaruande ülesehitus ja sisu

               Aruande ülesehitus ja sisu võrreldes eelmise aastaga on järgmine:
               1.   ÜLDINE TAUST EELMISEL AASTAL
               1.1.   Sotsiaal-majanduslik kontekst
               1.2.   Põllumajanduse olukord ja selle arengud
               2.   MEETMETE JA TEGEVUSTE FÜÜSILINE JA RAHALINE RAKENDAMINE
               2.1.   Finantsandmete üldtabel, mis käsitleb kohaliku tootmise toetamist ja tarnimise erikorda, sealhulgas esialgset eraldist meetme ja tegevuse kohta, samuti tegelikud kulud ja, kui see on asjakohane, mis tahes riigiabi, mida antakse vastavalt määruse (EL) nr 229/2013 artiklile 17.
               2.2.   Üksikasjalik kirjeldus programmi kuuluva iga meetme ja tegevuse füüsilise ja rahalise rakendamise kohta (sealhulgas tehniline abi):

                           a)

                           tarnimise erikorra puhul: Egeuse mere väikesaarte aastase tarnebilansi andmed ja analüüs;

                           b)

                           kohaliku tootmise toetamise puhul: programmis loetletud iga meetme ja tegevuse füüsilise ja rahalise rakendamise andmed ja analüüs, sealhulgas sellised andmed nagu toetusesaajate arv, toetusega hõlmatud loomade arv, rahastamiskõlblik maa-ala ja/või asjaomaste põllumajandusettevõtete arv. Vajaduse korral tuleb andmetele lisada selle sektori esitlus ja analüüs, milles meetmeid võetakse.

                     3.   PROGRAMMI TULEMUSLIKKUS EELMISEL AASTAL
               3.1.   Kuidas meetmed ja tegevused on aidanud saavutada programmi erieesmärke ja prioriteete ning üldeesmärke, mis on seatud määruse (EL) nr 229/2013 artiklis 2:

                           a)

                           programmi erieesmärkide riiklike kvantitatiivsete näitajate areng ja analüüs ning hinnang, kuivõrd on programmis sisalduvate meetmete iga erieesmärki täidetud;

                           b)

                           tarnimise erikorra puhul antud soodustuste edasiandmise kirjeldus, samuti käesoleva määruse artikli 4 kohase edasiandmise tagamiseks võetud meetmed ja tehtud kontroll;

                           c)

                           tarnimise erikorra puhul abi proportsionaalsuse analüüs, arvestades täiendavaid transpordikulusid seoses vedamisega Egeuse mere väikesaartele, ning töötlemiseks ettenähtud toodete ja põllumajanduslike sisendite puhul, arvestades saarelisest või kaugest asukohast tulenevaid täiendavaid kulusid;

                           d)

                           iga-aastased andmed ühiste tulemusnäitajate kohta, millele on osutatud käesoleva määruse artiklis 29 ja nende analüüs, eelkõige seoses üldeesmärkide saavutamisega, mis on sätestatud määruse (EL) nr 229/2013 artiklis 2.

                     3.2.   Järeldused meetmeid hõlmava strateegia sobivuse ja selle võimaliku tõhustamise kohta programmi eesmärkide saavutamiseks.
               4.   PROGRAMMI HALDAMINE
               4.1.   Lühike kirjeldus peamistest probleemidest, mida on esinenud meetmete juhtimisel ja rakendamisel asjaomasel aastal.
               4.2.   Statistilised andmed pädevate asutuste poolse kontrollimise kohta ja võimalikud rakendatud sanktsioonid. Mis tahes lisateave, mis võib osutuda kasulikuks esitatud andmetest aru saamisel.
               5.   MUUDATUSED
               Lühikokkuvõte rakenduskava muudatustest, mis on esitatud asjaomasel aastal, ja nende põhjendused.
            “


title: Komisjoni rakendusmäärus (EL) 2018/917, 27. juuni 2018, millega muudetakse rakendusmäärust (EL) nr 540/2011 seoses toimeainete α-tsüpermetriini, beflubutamiidi, benalaksüüli, bentiavalikarbi, bifenasaadi, boskaliidi, bromoksüniili, kaptaani, karvooni, kloroprofaami, tsüasofamiidi, desmedifaami, dimetoaadi, dimetomorfi, dikvaadi, etefooni, etoprofossi, etoksasooli, famoksadooni, fenamidooni, fenamifossi, flumioksasiini, fluoksastrobiini, folpeedi, foraamsulfurooni, formetanaadi, Gliocladium catenulatum'i tüve J1446, isoksaflutooli, metalaksüül-M-i, metiokarbi, metoksüfenosiidi, metribusiini, milbemektiini, oksasulfurooni, Paecilomyces lilacinus'e tüve 251, fenmedifaami, fosmeedi, metüülpirimifossi, propamokarbi, protiokonasooli, pümetrosiini ja S-metolakloori heakskiidu kehtivusaja pikendamisega (EMPs kohaldatav tekst)

text:
               28.6.2018

               ET

               Euroopa Liidu Teataja

               L 163/13

         KOMISJONI RAKENDUSMÄÄRUS (EL) 2018/917,
   27. juuni 2018,
   millega muudetakse rakendusmäärust (EL) nr 540/2011 seoses toimeainete α-tsüpermetriini, beflubutamiidi, benalaksüüli, bentiavalikarbi, bifenasaadi, boskaliidi, bromoksüniili, kaptaani, karvooni, kloroprofaami, tsüasofamiidi, desmedifaami, dimetoaadi, dimetomorfi, dikvaadi, etefooni, etoprofossi, etoksasooli, famoksadooni, fenamidooni, fenamifossi, flumioksasiini, fluoksastrobiini, folpeedi, foraamsulfurooni, formetanaadi, Gliocladium catenulatum'i tüve J1446, isoksaflutooli, metalaksüül-M-i, metiokarbi, metoksüfenosiidi, metribusiini, milbemektiini, oksasulfurooni, Paecilomyces lilacinus'e tüve 251, fenmedifaami, fosmeedi, metüülpirimifossi, propamokarbi, protiokonasooli, pümetrosiini ja S-metolakloori heakskiidu kehtivusaja pikendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
   ning arvestades järgmist:

               (1)

               Komisjoni rakendusmääruse (EL) nr 540/2011 (2) lisa A osas on sätestatud toimeained, mida käsitatakse määruse (EÜ) nr 1107/2009 alusel heakskiidetuna.

               (2)

               Toimeainete dikvaadi, famoksadooni, flumioksasiini, metalaksüül-M-i ja pümetrosiini heakskiidu kehtivusaega pikendati viimati komisjoni rakendusmäärusega (EL) 2017/841 (3). Nende ainete heakskiit aegub 30. juunil 2018. Komisjoni määruse (EL) nr 1141/2010 (4) artikli 4 kohaselt on esitatud taotlused uuendada kõnealuste ainete kuulumist nõukogu direktiivi 91/414/EMÜ (5) I lisasse.

               (3)

               Toimeainete α-tsüpermetriini, benalaksüüli, bifenasaadi, bromoksüniili, kloroprofaami, tsüasofamiidi, desmedifaami, etoksasooli, fenamidooni, foraamsulfurooni, Gliocladium catenulatum'i tüve J1446, isoksaflutooli, metoksüfenosiidi, milbemektiini, oksasulfurooni, fenmedifaami ja S-metolakloori heakskiidu kehtivusaegu pikendati viimati rakendusmäärusega (EL) 2017/841. Nende ainete heakskiit aegub 31. juulil 2018.

               (4)

               Toimeainete beflubutamiidi, kaptaani, dimetoaadi, dimetomorfi, etoprofossi, folpeedi, formetanaadi, metiokarbi, metribusiini, fosmeedi, metüülpirimifossi ja propamokarbi heakskiidu kehtivusaegu pikendati komisjoni rakendusmäärusega (EL) 2015/404 (6). Nende ainete heakskiit aegub 31. juulil 2018.

               (5)

               Toimeainete etefooni ja fenamifossi heakskiidu kehtivusaega pikendati komisjoni rakendusmäärusega (EL) 2015/415 (7). Nende ainete heakskiit aegub 31. juulil 2018.

               (6)

               Toimeainete bentiavalikarbi, boskaliidi, karvooni, fluoksastrobiini, Paecilomyces lilacinus'e tüve 251 ja protiokonasooli heakskiit aegub 31. juulil 2018.

               (7)

               Põhjendustes 3–5 osutatud toimeainete heakskiidu pikendamise taotlused esitati vastavalt komisjoni rakendusmäärusele (EL) nr 844/2012 (8).

               (8)

               Kuna ainete hindamine on taotlejatest mittesõltuvatel põhjustel hilinenud, aegub kõnealuste toimeainete heakskiit tõenäoliselt enne selle pikendamist käsitleva otsuse vastuvõtmist. Seetõttu on vaja pikendada nende toimeainete heakskiidu kehtivusaega.

               (9)

               Pidades silmas määruse (EÜ) nr 1107/2009 artikli 17 esimese lõigu eesmärki seoses juhtumitega, kus komisjon võtab vastu määruse, milles sätestatakse, et käesoleva määruse lisas viidatud toimeaine heakskiidu kehtivusaega ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem. Olukorras, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu kehtivusaja pikendamine, püüab komisjon kehtestada varaseima võimaliku kohaldamiskuupäeva, mis on asjaolusid arvestades kohane.

               (10)

               Kuna mõne toimeainete heakskiidu kehtivusaeg lõpeb 30. juunil 2018, tuleks käesolev määrus jõustada võimalikult kiiresti.

               (11)

               Seepärast tuleks rakendusmäärust (EL) nr 540/2011 vastavalt muuta.

               (12)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuni 2018

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (3)  Komisjoni 17. mai 2017. aasta rakendusmäärus (EL) 2017/841, millega muudetakse rakendusmäärust (EL) nr 540/2011 seoses toimeainete α-tsüpermetriini, Ampelomyces quisqualis'e tüve AQ 10, benalaksüüli, bentasooni, bifenasaadi, bromoksüniili, karfentrasoon-etüüli, kloroprofaami, tsüasofamiidi, desmedifaami, dikvaadi, DPX KE 459 (metüülflupüürsulfurooni), etoksasooli, famoksadooni, fenamidooni, flumioksasiini, foraamsulfurooni, Gliocladium catenulatum'i tüve J1446, imasamoksi, imasosulfurooni, isoksaflutooli, laminariini, metalaksüül-M-i, metoksüfenosiidi, milbemektiini, oksasulfurooni, pendimetaliini, fenmedifaami, pümetrosiini, S-metolakloori ja trifloksüstrobiini heakskiidu kehtivusaja pikendamisega (ELT L 125, 18.5.2017, lk 12).

      (4)  Komisjoni 7. detsembri 2010. aasta määrus (EL) nr 1141/2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).

      (5)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

      (6)  Komisjoni 11. märtsi 2015. aasta rakendusmäärus (EL) 2015/404, millega muudetakse rakendusmäärust (EL) nr 540/2011 seoses toimeainete beflubutamiidi, kaptaani, dimetoaadi, dimetomorfi, etoprofossi, fiproniili, folpeedi, formetanaadi, glufosinaadi, metiokarbi, metribusiini, fosmeti, metüülpirimifossi ja propamokarbi heakskiidu kehtivusaja pikendamisega (ELT L 67, 12.3.2015, lk 6).

      (7)  Komisjoni 12. märtsi 2015.aasta rakendusmäärus (EL) 2015/415, millega muudetakse rakendusmäärust (EL) nr 540/2011 seoses toimeainete etefooni ja fenamifossi heakskiitmise kehtivusaja pikendamisega (ELT L 68, 13.3.2015, lk 28).

      (8)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

      LISA
      Rakendusmääruse (EL) nr 540/2011 lisa A osa muudetakse järgmiselt:

                  1)

                  15. reas asendatakse dikvaati käsitleva kande kuuendas veerus („Heakskiitmise aegumine“) kuupäev tekstiga „30. juuni 2019“;

                  2)

                  23. reas asendatakse pümetrosiini käsitleva kande kuuendas veerus („Heakskiitmise aegumine“) kuupäev tekstiga „30. juuni 2019“;

                  3)

                  35. reas asendatakse famoksadooni käsitleva kande kuuendas veerus („Heakskiitmise aegumine“) kuupäev tekstiga „30. juuni 2019“;

                  4)

                  37. reas asendatakse metalaksüül-M-i käsitleva kande kuuendas veerus („Heakskiitmise aegumine“) kuupäev tekstiga „30. juuni 2019“;

                  5)

                  39. reas asendatakse flumioksasiini käsitleva kande kuuendas veerus („Heakskiitmise aegumine“) kuupäev tekstiga „30. juuni 2019“;

                  6)

                  42. reas asendatakse oksasulfurooni käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  7)

                  44. reas asendatakse foraamsulfurooni käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  8)

                  46. reas asendatakse tsüasofamiidi käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  9)

                  62. reas asendatakse fenamidooni käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  10)

                  63. reas asendatakse isoksaflutooli käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  11)

                  78. reas asendatakse kloroprofaami käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  12)

                  83. reas asendatakse α-tsüpermetriini käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  13)

                  84. reas asendatakse benalaksüüli käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  14)

                  85. reas asendatakse bromoksüniili käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  15)

                  86. reas asendatakse desmedifaami käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  16)

                  88. reas asendatakse fenmedifaami käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  17)

                  96. reas asendatakse metoksüfenosiidi käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  18)

                  97. reas asendatakse S-metolakloori käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  19)

                  98. reas asendatakse Gliocladium catenulatum'i tüve J1446 käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  20)

                  99. reas asendatakse etoksasooli käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  21)

                  109. reas asendatakse bifenasaati käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  22)

                  110. reas asendatakse milbemektiini käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“.

                  23)

                  141. reas asendatakse fenamifossi käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  24)

                  142. reas asendatakse etefooni käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  25)

                  145. reas asendatakse kaptaani käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  26)

                  146. reas asendatakse folpeeti käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  27)

                  147. reas asendatakse formetanaati käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  28)

                  148. reas asendatakse metiokarbi käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  29)

                  149. reas asendatakse dimetoaati käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  30)

                  150. reas asendatakse dimetomorfi käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  31)

                  152. reas asendatakse metribusiini käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  32)

                  153. reas asendatakse fosmeeti käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  33)

                  154. reas asendatakse propamokarbi käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  34)

                  155. reas asendatakse etoprofossi käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  35)

                  156. reas asendatakse metüülpirimifossi käsitleva kande kuuendas veerus („Heakskiitmise aegumine“) kuupäev järgmisega „31. juuli 2019“;

                  36)

                  158. reas asendatakse beflubutamiidi käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  37)

                  163. reas asendatakse bentiavalikarbi käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  38)

                  164. reas asendatakse boskaliidi käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  39)

                  165. reas asendatakse karvooni käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  40)

                  166. reas asendatakse fluoksastrobiini käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  41)

                  167. reas asendatakse Paecilomyces lilacinus'e tüve 251 käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“;

                  42)

                  168. reas asendatakse protiokonasooli käsitleva kande kuuendas veerus („Heakskiitmise aegumine“) kuupäev tekstiga „31. juuli 2019“.